S benzínovou snehovou frézou, ktorá má elektrický štartér, sa vám bude pracovať jednoznačne pohodlnejšie. Nie každý typ snehovej frézy však takúto vymoženosť má a staršie či lacnejšie modely sa uvádzajú do chodu pomocou štartovacej šnúry (lanka), ktorú treba potiahnuť. So snehovými frézami bez elektrického štartéra môžete mať problém pri nízkych teplotách – niekoľko stupňov pod nulou, keď sa vám frézu nemusí podariť vôbec naštartovať. Snehové frézy bez elektrického štartéra by sa preto mali skladovať vo vykurovaných priestoroch a nie vo vymrznutej garáži alebo dielni. Ak snehovú frézu skladujete vonku v mraze, elektrický štartér je nevyhnutnosťou. V tomto prípade stačí pripojiť zástrčku štartéra do zásuvky a jednoducho stlačením tlačidla naštartovať. Následne frézu od zásuvky odpojíte a môžete sa pustiť do upratovania snehu.\r